**Mustakulma-albatrossi** (*Thalassarche melanophris*) on keskikokoinen eteläisen pallonpuoliskon 
albatrossi. Lajin nimesi Coenraad Jacob Temminck 1828.

Koko ja ulkonäkö
----------------

Linnun pituus on 80–95 cm ja siipien kärkiväli keskimäärin 2,4 m. Lajinimi on peräisin silmän yllä olevasta kapeasta mustasta juovasta. Vartalo ja pää ovat valkoiset, siipien yläpinta ja selkä ovat tummanharmaat ja siipien alapinta mustan ja valkoisen kuvioima. Pyrstö on tumma. Nokka on keltainen. Nuoret ja esiaikuiset linnut ovat aikuisen värisiä, mutta nokka on tumman luunvärinen ja siinä on tumma kärkitäplä. Sukupuolet ovat samannäköiset. Koiras on hieman naarasta kookkaampi. Laji voi elää yli 30-vuotiaaksi.

Esiintyminen
------------

Levinneisyys
Maailman populaation koko on 1–2,5 miljoonaa yksilöä, joista pesiviä pareja on noin 530 000–680 000. Laji on yksi runsaslukuisimmista albatrosseista. 60–80 % mustakulma-albatrosseista pesii Falklandinsaarilla, 10–20 % Etelä-Georgiassa ja 3–20 % Chilen edustan saarilla. Pienempiä populaatioita asuu myös Intian valtamerellä Kergueleninsaarilla ja Crozetsaarilla sekä Australian ja Uuden-Seelannin vesillä Heard-, McDonald-, Macquarie-, Campbell-, Antipodes- ja Snares-saarilla.

Lajin pesimäpopulaatioiden havaittiin 2010-luvulla tehdyissä tutkimuksissa olevan pääsääntöisesti kasvussa, vaikka pitkäsiimakalastus uhkaa lajia.

Elinympäristö
-------------

Pesimäsaaret ovat yleensä jyrkkärantaisia ja vuoristoisia, paikoin myös tasaisia. Pesimäajan ulkopuolella mustakulma-albatrossit vaeltelevat Antarktiksen vesillä sekä eteläisellä Atlantilla ja Intian valtamerellä.

Lisääntyminen
-------------

*Thalassarche melanophris*
Pari muodostaa elinikäisen parisuhteen. Sukukypsä noin 10 vuoden ikäisenä. Laji pesii joka vuosi. Pesä on noin 60 cm korkea kasa, joka on koottu ruohoista ja mudasta. Naaras munii yhden munan, jota molemmat puolisot hautovat.

Ravinto
-------

Syö pääasiassa krillejä mutta myös mustekaloja, kaloja ja haaskoja.

Lähteet
-------

* Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8
* savethealbatross (Arkistoitu – Internet Archive)

### Viitteet

1. 1 2  BirdLife International: *Thalassarche melanophris* *IUCN Red List of Threatened Species. Version 2017.3*.  2017. International Union for Conservation of Nature, IUCN, Iucnredlist.org. Viitattu 1.1.2018. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Thalassarche melanophris | 
* Wikidata: Q602598
* Wikispecies: Thalassarche melanophris
* ABA: blbral
* AFD: Thalassarche\_melanophris
* ARKive: thalassarche-melanophrys
* Avibase: F9CBC9EB6CE43281
* BirdLife: 22698375
* BirdLife-Australia: black-browed-albatross
* BOLD: 68755
* CoL: 7C5H9
* CMS: thalassarche-melanophris
* BOW: bkbalb
* eBird: bkbalb
* EoL: 45511273
* GBIF: 2481410
* iNaturalist: 144433
* IRMNG: 10591928
* ITIS: 554453
* IUCN: 22698375
* NBN: NHMSYS0000533971
* NCBI: 54026
* Neotropical: bkbalb
* NZBO: black-browed-mollymawk
* NZOR: 021604e2-a952-496d-9f7d-9d9c68d6c068
* SeaLifeBase: 76567
* SPRAT: 66472
* WoRMS: 343995
* Xeno-canto: Thalassarche-melanophris

 |
|  |
| Diomedea melanophris | 
* Wikidata: Q106447848
* CoL: 36B3V
* GBIF: 5229313
* IRMNG: 11269568
* ITIS: 174518
* WoRMS: 212587
* ZooBank: E4C70CA8-9074-45DF-92A2-5BE28AEEAF0F

 |

 |